سنہری سنگ

شاخ زریں ( ترکی بولی چ : خلیچ یاں آلتین بوئے نوز) آبنائے باسفورس دی اک قدرتی خلیچ اے جہڑی استمبول شہر دے یورپی حصے نوں دو حصیاں چ ونڈدی ہوئی قدرتی بندرگاہ بناندی اے ۔ ایسے شاخ زریں دے داخلے دی تھاں تے بازنطینی سلطنت دے حکمراناں نے اک زنجیر نصب کر رکھی سی تے اینج صرف اوہی جحہاز خلیج چ وڑ سکدے سی جنہاں نوں اوہ چاہندے سن ۔ 1453ء چ جدوں سلطنت عثمانیہ دے سلطان محمد فاتح نے قسطنطنیہ دا محاصرہ کیتا تے اسدے بحری بیڑے دی راہ چ وی ایہو زنجیر حائل ہو گئی تے ساریاں کوششاں دے باوجود بحری بیڑہ اس خلیچ چ وڑ نا سکئیا ۔ جس تے سلطان نے خشکی توں جہاز لنگھان دا انوکھا خیال دتا تے ایسے منصوبے تے عمل کردے ہوئے عثمانی بیڑہ شاخ زریں چ وڑئیا تے قسطنطنیہ دی فتح (فتح قسطنطنیہ) عمل چ آئی ۔ اج گنجان آبادیاں دے علاوہ استمبول دا ایوان صنعت تے تجارت تے مسلم ، یہودی تے عیسائی قبرستان وی شاخ زریں دے دونہے پاسے واقع نیں ۔ غلطہ پل شاخ زریں دے دونہے پاس واقع غلطہ (جتھے مشہور برج غلطہ واقع اے) تے امینونو دے علاقےآں نوں ملاندا اے ۔ ایہہ اپنی تریخی حیثیت تے قدرت؛ حسن پاروں سیاحاں لئی استمبول دی پرکشش ترین تھانواں چوں اک اے ۔

گٹھ:ترکی
گٹھ:ترکیہ
Category:یورپ
Category:جغرافیہ
Category:آبی جغرافیہ